**EELNÕU 2023/168**

**KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu | X |

**VILJANDI LINNAVOLIKOGU**

OTSUS

### 30. märts 2023 nr

Linna esindamiseks ametliku delegatsiooni moodustamine

Viljandi Linnavolikogu 28.05.2020.a määrusega nr 72 kinnitatud „Viljandi linna esindamise korra” § 3 lõike 2 alusel Viljandi Linnavolikogu

**o t s u s t a b:**

1. Osaleda/mitte osaleda 43. Rahvusvahelistel Hansapäevadel Poolas, Toruni linnas 22. - 25. juunil 2023.a.
2. Moodustada Viljandi linna esindamiseks Poolas, Toruni linnas 22. juuni - 25. juunil 2023.a toimuvateks 43. Rahvusvahelisteks Hansapäevadeks Viljandi Linnavolikogu delegatsioon.
3. Määrata delegatsiooni liikmeteks:

3.1 Viljandi Linnavolikogu poolt:

3.1.1

3.1.2

3.2 Viljandi Noortevolikogu poolt:

3.2.1

1. Delegatsiooni liikmetele maksta päevaraha a’ 32 (kolmkümmend kaks) eurot vastavalt lähetuses viibitavate päevade arvule.
2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

6. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Mari Moorats

**Esitatud:** 28.02.2023

**Esitaja:** Viljandi Linnavalitsus **Ettekandja:** Madis Timpson

**Lk arv:** 3

**Hääletamine:** nõudmisel

Seletuskiri

**Linna esindamiseks ametliku delegatsiooni moodustamine**

1. Eelnõu eesmärk on otsustada Viljandi linna delegatsiooni osalemine või mitteosalemine 43. Rahvusvahelistel Hansapäevadel Poolas, Toruni linnas. Eelnõus nimetatud otsuste tegemine on vajalik, osalemise korral on vajalik asuda planeerima ja ette valmistama osalemist

43. Rahvusvahelistel Hansapäevadel Poolas, Toruni linnas, 22.-25. juunil 2023.

Torun on linn Põhja-Poolas, on saanud linnaõiguse 13. sajandil ja kuulus astronoom Copernicuse poolest. Torun on üks väheseid linnu, mis pääses II maailmasõja purustustest ja mille vanalinn on kantud UNESCO maailmapärandi nimistusse. Elanikke 191 679 (seisuga 09.01.2023)

2. Eelnõu eesmärk on määrata linnavolikogu delegatsiooni liikmed Viljandi linna esindamiseks 43. Rahvusvahelistel Hansapäevadel Torunis. Rahvusvaheliste hansapäevade programm sisaldab traditsioonilist hansalinnade väljapanekut, keskaegset turgu, mitmekesist kultuurikava ja noortehansa programmi. Delegatsiooni liikmed on rahvusvahelistel hansapäevadel Viljandi linna ametlikud esindajad, kellelt muuhulgas oodatakse Hansa Liidu delegaatide üldkoosolekul osalemist, majandusfoorumil osalemist ning Viljandi esindustelgi juures linna tutvustamist.

Rahvusvahelistel hansapäevadel on Viljandit kui hansalinna tutvustatud läbi kohaliku käsitöö, kultuuri ja traditsioonide. Viljandi linna ametlikud esindajad reisivad lennuga Varssavisse ja sealt edasi bussiga Toruni (Varssav-Torun 211km). Hansaturul osalemise, majutus- ja majandusfoorumil osalemise kulud tuleb katta Viljandi linnal.

3. Viljandi Noortevolikogu poolt delegatsiooni määratud isik osaleb Torunis noortehansa programmis. Noortehansa on osa rahvusvaheliste hansapäevade programmist alates 1989. aastast, mille eesmärgiks on tegeleda noortele oluliste küsimustega ja aidata kaasa noortevahetusele. Noortehansa programmis osaleja peab olema valmis osa võtma kogu programmist. Programm koosneb erinevatest õpitubadest ja tegevustest, et arendada ja muuta jätkusuutlikumaks kaasaegse hansaliikumise ideed just noorte seas. Olulisel kohal on kogemuste saamine rahvusvahelises meeskonnatöös. Noortehansa programmis osalemise eest tasub Viljandi linnavalitsus 100 eurot osalemistasu

4. Kuigi Hansa Liitu kuuluvate Venemaa linnade liikmelisus on peatatud, ei ole Venemaa linnad Liidust välja visatud.

5. 23. juunil 2023, toimuvad Viljandis Presidendi Võidupühale pühendatud paraad ja Viljandimaa Vabadussõjas langenute mälestussamba avamine.

6. Seoses seletuskirja punktidega 4. ja 5., on Viljandi Linnavalitsus otsustanud oma liikmeid Torunisse Rahvusvahelistele Hansapäevadele mitte saata.

(allkirjastatud digitaalselt)

Mari Moorats

välissuhete spetsialist